CELEX: 32020D0441
Language: hu
Date: 2020-03-24 00:00:00
Title: Az Európai Központi Bank (EU) [2020/441] határozata (2020. március 24.) a vállalati szektort érintő vásárlási program végrehajtásáról szóló (EU) 2016/948 határozat módosításáról (EKB/2020/18)

25.3.2020   
               
               
                  HU
               
               
                  Az Európai Unió Hivatalos Lapja
               
               
                  L 91/5
               
            
         AZ EURÓPAI KÖZPONTI BANK (EU) [2020/441] HATÁROZATA
         (2020. március 24.)
         a vállalati szektort érintő vásárlási program végrehajtásáról szóló (EU) 2016/948 határozat módosításáról
         (EKB/2020/18)
         Az Európai Központi Bank Kormányzótanácsa,
         tekintettel az Európai Unió működéséről szóló szerződésre és különösen annak 127. cikke (2) bekezdésének első francia bekezdésére,
         tekintettel a Központi Bankok Európai Rendszere és az Európai Központi Bank Alapokmányára és különösen annak 12.1. cikke második albekezdésére, a 3.1. cikke első francia bekezdésével és a 18.1. cikkével együttesen,
         mivel:
         
                     (1)
                  
                  
                     A Központi Bankok Európai Rendszere és az Európai Központi Bank Alapokmányának 18.1. cikkével összhangban az Európai Központi Bank (EKB) és azon tagállamok nemzeti központi bankjai, amelyek pénzneme az euro (a továbbiakban: NKB-k), műveleteket végezhetnek a pénzügyi piacokon többek között forgalomképes eszközök végleges eladása és vásárlása révén, a Központi Bankok Európai Rendszere céljainak elérése érdekében.
                  
               
                     (2)
                  
                  
                     Az (EU) 2016/948 európai központi banki határozat (EKB/2016/16) (1) létrehozta a vállalati szektort érintő vásárlási programot (CSPP). A CSPP a harmadik fedezettkötvény-vásárlási program, az eszközfedezetűértékpapír-vásárlási program és a közszektor eszközeinek másodlagos piacon történő megvásárlására irányuló vásárlási program mellett az EKB kibővített eszközvásárlási programjának részét képezi. Az eszközvásárlási program célja a monetáris politika transzmissziójának előmozdítása, az euroövezet gazdaságának történő hitelezés megkönnyítése, a háztartások és cégek hitelfelvételi feltételeinek enyhítése és annak támogatása, hogy az inflációs ráták középtávon tartósan a 2 % alatti, azonban ahhoz közeli szintek felé közelítenek, az EKB árstabilitás fenntartására irányuló elsődleges céljával összhangban.
                  
               
                     (3)
                  
                  
                     Figyelemmel a 2019-es koronavírus betegség (COVID-19) terjedésével összefüggő kivételes gazdasági és pénzügyi körülményekre, 2020. március 18-án a Kormányzótanács úgy határozott, hogy kiterjeszti a CSPP keretében elfogadható eszközök sorát a nem pénzügyi kereskedelmi értékpapírokra, a CSPP keretében történő vásárlás céljára elfogadhatóvá téve minden kellő hitelminőségű kereskedelmi értékpapírt.
                  
               
                     (4)
                  
                  
                     A jelenlegi pandémiás helyzetre azonnal adandó válaszként e határozatnak az Európai Unió Hivatalos Lapjában való kihirdetését követő napon hatályba kell lépnie.
                  
               
                     (5)
                  
                  
                     Ezért az (EU) 2016/948 határozatot (EKB/2016/16) megfelelően módosítani kell,
                  
               ELFOGADTA EZT A HATÁROZATOT:
         
            1. cikk
            Módosítás
            Az (EU) 2016/948 határozat (EKB/2016/16) 2. cikkének 2. pontja helyébe a következő szöveg lép:
            
               
                  „2.   Ha a forgalomképes hitelviszonyt megtestesítő értékpapír eredeti futamideje 365/366 nap vagy kevesebb, akkor a hátralévő futamideje az érintett eurorendszerbeli központi bank általi megvásárláskor legalább 28 nap.
                  Ha a forgalomképes hitelviszonyt megtestesítő értékpapír eredeti futamideje 367 nap vagy több, akkor a hátralévő futamideje az érintett eurorendszerbeli központi bank általi megvásárláskor legalább 6 hónap és legfeljebb 30 év és 364 nap.”
               
            
         
         
            2. cikk
            Hatálybalépés
            Ez a határozat az Európai Unió Hivatalos Lapjában való kihirdetését követő napon lép hatályba.
         
         
            Kelt Frankfurt am Mainban, 2020. március 24-én.
            
               
                  az EKB elnöke
               
               Christine LAGARDE
            
         
         
            (1)  Az Európai Központi Bank (EU) 2016/948 határozata (2016. június 1.) a vállalati szektort érintő vásárlási program végrehajtásáról (EKB/2016/16) (HL L 157., 2016.6.15., 28. o.).